**Likumprojekta “Grozījumi likumā “Par izložu un azartspēļu nodevu un nodokli”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Ministru kabineta 2017.gada 9.maija sēdes protokola Nr.23 21.§ “Pamatnostādņu projekts “Valsts nodokļu politikas pamatnostādnes 2018.-2021.gadam””.2) Ar Ministru kabineta 2017.gada 24.maija rīkojuma Nr.245 “Par Valsts nodokļu politikas pamatnostādnēm 2018.-2021.gadam” (prot. Nr.23 21.§) 1.punktu atbalstīto Valsts nodokļu politikas pamatnostādņu 2018.-2021.gadam (turpmāk – Valsts nodokļu politikas pamatnostādnes 2018.-2021.gadam) V sadaļā “Rīcības virzieni un uzdevumi” dotais 1.7.1.uzdevums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts nodokļu politikas pamatnostādņu 2018.-2021.gadam V sadaļā “Rīcības virzieni un uzdevumi” dotais 1.7.1.uzdevums nosaka paaugstināt azartspēļu (automātiem un spēļu galdiem) nodokļa likmes par 30%.Likuma “Par izložu un azartspēļu nodevu un nodokli” 3.panta pirmā daļa nosaka, ka ar azartspēļu nodokli apliekamais objekts ir azartspēļu organizētājs – kapitālsabiedrība, azartspēļu norises vieta un spēļu iekārtas. No katras iekārtotās vai uzstādītās azartspēļu tiešās norises vietas iekasējams nodoklis par katru kārtējo kalendāro gadu saskaņā ar šā panta pirmajā daļā noteiktajām likmēm.Šobrīd likuma “Par izložu un azartspēļu nodevu un nodokli” 3.panta pirmajā daļā  azartspēļu nodokļa likme ruletei (cilindriskajai spēlei)  – par katru ruletes rotējošajai iekārtai pievienoto spēļu galdu ir noteikta 18 000 *euro*. Azartspēļu nodokļa likme kāršu un kauliņu spēlēm – par katru galdu ir noteikta 18 000 *euro*. Azartspēļu nodokļa likme videospēlēm un mehāniskiem automātiem – par katra automāta katru spēles vietu ir noteikta 3204 *euro*.Valsts nodokļu politikas pamatnostādnēs 2018.-2021.gadam paredzētie nodokļu reformas galvenie plānotie virzieni ir atlikt uzņēmumu ienākuma nodokli līdz brīdim, kad peļņa tiek sadalīta, nevis gūta, piemērojot 20% likmi, samazināt iedzīvotāju ienākuma nodokli algota darba ienākumam, vienādot citu ienākuma veidu nodokļu likmes, kā arī integrēt solidaritātes nodokli valsts sociālās apdrošināšanas iemaksās. Lai nodrošinātu Valsts nodokļu politikas pamatnostādnēs 2018.-2021.gadam paredzēto nodokļu reformas pamatvirzienu novirzīt nodokļu slogu no darbaspēka uz patēriņu un kapitālu, un ņemot vērā to, ka azartspēles ir izklaides veids, bet organizētājiem Valsts nodokļu politikas pamatnostādnes 2018.-2021.gadam paredz nodrošināt nodokļu samazinājumu ar uzņēmumu ienākuma nodokļa atlikšanu peļņai līdz brīdim, kad peļņa tiek sadalīta, nevis gūta, bet fizisko personu līmenī, kas netieši skar arī uzņēmumus, ar iedzīvotāju ienākuma nodokļa apmēra samazinājumu darbaspēkam (ar progresīvās iedzīvotāju ienākuma nodokļa likmes ieviešanu, neapliekamā minimuma un atvieglojuma par apgādībā esošu personu palielinājumu), un, lai mazinātu nodokļu reformas negatīvo fiskālo ietekmi, ir nepieciešams veikt grozījumus likumā “Par izložu un azartspēļu nodevu un nodokli”, palielinot par 30% azartspēļu nodokļa likmi ruletei (par katru galdu),  kāršu un kauliņu spēlēm (par katru galdu) un videospēlēm un mehāniskajiem automātiem (par katra automāta katru spēles vietu). Likumprojekta “Grozījumi likumā “Par izložu un azartspēļu nodevu un nodokli”” (turpmāk – likumprojekts) mērķis ir paaugstināt azartspēļu nodokļa likmi ruletei un kāršu un kauliņu  spēlei (par katru galdu) par kalendāro gadu no **18 000***euro*uz**23 400***euro* un paaugstināt azartspēļu nodokļa likmi videospēlēm un mehāniskajiem automātiem (par katra automāta katru spēles vietu) par kalendāro gadu no **3204***euro*uz **4164** *euro*. Likumprojektā paredzēts, ka likums stāsies spēkā 2018.gada 1.janvārī. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija, Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kapitālsabiedrības, kas organizē azartspēles. Pašlaik Latvijā azartspēles organizē 13 azartspēļu organizētāji.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts paredz palielināt par 30% azartspēļu nodokļa apmēru ruletei, kāršu un kauliņu  spēlēm, videospēlēm un mehāniskajiem automātiem.Nozares uzņēmumiem, palielinot azartspēļu nodokļa likmju apmēru, administratīvais slogs nepalielinās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 32 070 000 | 0 | +8 253 000 | +9 004 000 | +9 004 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 24 052 500 | 0 | +6 190 000 | +6 753 000 | +6 753 000 |
| t.sk. azartspēļu nodoklis | 24 052 500 | 0 | +6 190 000 | +6 753 000 | +6 753 000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 8 017 500 | 0 | +2 063 000 | +2 251 000 | +2 251 000 |
| t.sk. azartspeļu nodoklis | 8 017 500 | 0 | +2 063 000 | +2 251 000 | +2 251 000 |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | +8 253 000 | +9 004 000 | +9 004 000 |
| 3.1. valsts pamatbudžets | 0 | 0 | +6 190 000 | +6 753 000 | +6 753 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | +2 063 000 | +2 251 000 | +2 251 000 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumprojekts paredz palielināt azartspēļu nodokli katram azartspēļu automātam par katru spēles vietu no 3 204 *euro* līdz 4 164 *euro*un katram ruletes, kāršu vai kauliņu spēles galdam no 18 000 *euro* līdz 23 400 *euro.*Saskaņā ar Izložu un azarstpēļu uzraudzības inspekcijas sniegto informāciju pēdējos gados vērojams būtisks spēļu galdu un spēļu automātu skaita pieaugums: 2017.gada martā, salīdzinot ar 2016.gada martu, azartspēļu automātu skaits pieaudzis par 218 jeb 2,5% un spēļu galdu skaits – par 18 jeb 30,0 procentiem. Ņemot vērā to, ka, paaugstinoties azartspēļu nodokļa likmēm azartspēļu automātiem un spēļu galdiem par 30%, ekspluatējamo azartspēļu automātu un spēļu galdu skaita pieauguma temps var samazināties, fiskālās ietekmes aprēķinā modelēts, ka spēļu galdu un spēļu automātu skaits 2018.gadā nepieaugs, bet saglabāsies 2017.gada līmenī (saskaņā ar likuma “Par valsts budžetu 2017.gadam” ietvaros prognozēto). Ņemot vērā azartspēļu nodokļa maksāšanas kārtību, fiskālā ietekme:* 2018.gadā būs +8 253 000 *euro*(t.sk., valsts budžetā +6 190 000 *euro*,pašvaldību budžetā +2 063 000 *euro*);
* 2019. un 2020.gadā būs +9 004 000 *euro* (t.sk., valsts budžetā +6 753 000 *euro*,pašvaldību budžetā +2 251 000 *euro.*

Fiskālā ietekme tiks iekļauta nodokļu ieņēmumu prognozēs, sagatavojot likumprojektu “Par vidēja termiņa budžeta ietvaru 2018., 2019. un 2020.gadam”.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību aktu projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts tika nosūtīts Latvijas Tirdzniecības un rūpniecības kamerai, Latvijas Darba devēju konfederācijai, un biedrībai “Latvijas Spēļu biznesa asociācija”. |
| 2. | Sabiedrības līdzdalība projekta izstrādē | Valsts nodokļu politikas pamatnostādņu 2018.-2021.gadam izstrādes gaitā par likumprojektā paredzēto azartspēļu nodokļa likmju paaugstināšanu tika informēta Latvijas Tirdzniecības un rūpniecības kamera, Latvijas Darba devēju konfederācija un biedrība “Latvijas Spēļu biznesa asociācija”. |
| 3. | Sabiedrības līdzdalības rezultāti | Biedrība “Latvijas Spēļu biznesa asociācija” neatbalsta likumprojektā paredzēto azartspēļu nodokļa likmju paaugstināšanu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti.Jaunu institūciju izveide, esošo institūciju likvidācija vai reorganizācija netiek paredzēta.Likumprojekts tiks realizēts, esošo cilvēkresursu ietvaros. |
| 3. | Cita informācija | Nav. |

Finanšu ministre Dana Reizniece-Ozola

Avotiņa, 67095515

inga.avotina@fm.gov.lv